*Sarunu procedūras ar publikāciju „Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām” nolikums (ar Grozījumiem Nr.1)*

*(apstiprināts ar iepirkuma komisijas 2020.gada 25.jūnija 1.sēdes protokolu (nolikums), 2020.gada 3.jūlija 3.sēdes protokolu (Grozījumi Nr.1))*

SARUNU PROCEDŪRAS AR PUBLIKĀCIJU

„Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām”

NOLIKUMS

ar Grozījumiem Nr.1

Rīga, 2020

1. **VISPĀRĪGĀ INFORMĀCIJA**
   1. **Sarunu procedūras nolikumā ir lietoti šādi termini:**
      1. sarunu procedūra (turpmāk var tikt saukta arī kā „iepirkums”, „iepirkuma procedūra”) – VAS „Latvijas dzelzceļš” sarunu procedūra ar publikāciju „Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām”;
      2. komisija – VAS „Latvijas dzelzceļš” izveidota iepirkuma komisija, kas saskaņā ar „Latvijas dzelzceļš” koncerna iekšējos normatīvajos aktos noteikto kārtību pilnvarota organizēt sarunu procedūru;
      3. nolikums (turpmāk var tik saukts arī kā „sarunu procedūras nolikums”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. pasūtītājs – VAS „Latvijas dzelzceļš”, kas saskaņā ar „Latvijas dzelzceļš” koncerna iekšējos normatīvajos aktos noteikto kārtību organizē sarunu procedūru SIA „LDZ CARGO” vajadzībām;
      5. pircējs (turpmāk var tikt saukts arī kā „maksātājs” un „līguma slēdzējs” ) – SIA „LDZ CARGO”;
      6. ieinteresētais piegādātājs – piegādātājs, kurš saņēmis sarunu procedūras dokumentus (nolikumu);
      7. piegādātājs – Latvijas Republikā reģistrēta juridiska persona, kura attiecīgi piedāvā piegādāt un uzstādīt preci;
      8. pretendents – piegādātājs, kurš ir iesniedzis piedāvājumu sarunu procedūrai;
      9. prece un darbi (turpmāk var tikt saukts arī kā „sarunu procedūras priekšmets”) – lokomotīvju videonovērošanas sistēmu (LVNS) piegāde un uzstādīšana 20 (divdesmit) *ČME-3* sērijas un 3 (trijām) *ČME3ME* sērijas dīzeļlokomotīvēm, saskaņā ar nolikuma un tā pielikumu prasībām.
   2. **Rekvizīti:**
      1. **pasūtītājs:** VAS „Latvijas dzelzceļš”, vienotais reģistrācijas Nr.: 40003032065, PVN reģistrācijas Nr.: LV40003032065, juridiskā adrese: Gogoļa iela 3, Rīga, LV-1547, Latvija;
      2. **pircējs (preces un darbu saņēmējs):** SIA „LDZ CARGO”, vienotais reģistrācijas Nr.: 40003788421, PVN reģistrācijas Nr.: LV40003788421, juridiskā adrese: : Dzirnavu iela 147 k-1, Rīgā, LV-1050, Latvija, norēķinu konta Nr.: LV49NDEA0000082999854, banka: Luminor Bank AS Latvijas filiāle, bankas kods: NDEALV2X.

Iepirkuma līgums tiks slēgts starp sarunu procedūras uzvarētāju un pircēju.

* 1. **Pasūtītāja kontaktpersona** organizatoriska rakstura jautājumos un jautājumos par nolikumu: komisijas sekretāre – VAS „Latvijas dzelzceļš” Iepirkumu biroja vecākā iepirkumu speciāliste Santa Balode, tālrunis: +371 67234936, e-pasta adrese: [*santa.balode@ldz.lv*](mailto:santa.balode@ldz.lv)*.*
  2. **Piedāvājuma iesniegšana un atvēršana:**
     1. piedāvājumu sarunu procedūrai iesniedz līdz **2020.gada ~~9.~~ 21.jūlijam, plkst. 09.30,** Latvijā, Rīgā, Gogoļa ielā 3, 1.stāvā, 103.telpā (VAS „Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;
     2. piedāvājumu sarunu procedūrai atver **2020.gada ~~9.~~ 21.jūlijā, plkst. 10.00**, Latvijā, Rīgā, Gogoļa ielā 3, 3.stāvā, 339.kabinetā;
     3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ pretendentam bez izskatīšanas;
     4. sarunu procedūrā nav atļauts iesniegt piedāvājuma variantus;
     5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1.punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”. Iestājoties šādiem apstākļiem, komisija izskata un vērtē vienīgi aktuālo (jauno) piedāvājumu;
     6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
     7. piedāvājumu atvēršana ir atklāta[[1]](#footnote-1). Atvēršanas sēdes dalībniekiem pēc komisijas pieprasījuma jāreģistrējas sarakstā, norādot atvēršanas sēdes dalībnieka vārdu, uzvārdu, tālruni un pretendenta (vai cita uzņēmuma) nosaukumu (firmu), kuru tas pārstāv;
     8. atvēršanas sēdes dalībniekiem un pretendentam, kurš vēlas iesniegt piedāvājumu un piedalīties piedāvājumu atvēršanas sēdē, **līdzi obligāti jāņem personu apliecinošs dokuments un jārēķinās ar iespējamo  papildus nepieciešamo laiku caurlaides noformēšanai**, jo VAS „Latvijas dzelzceļš” ēkā - Gogoļa ielā 3, Rīgā, noteikta caurlaižu sistēma;
     9. komisija piedāvājumus atver to iesniegšanas secībā, nolasot pretendenta nosaukumu un piedāvāto cenu par sarunu procedūras priekšmetu kopumā, kā arī paziņo, vai ir iesniegts piedāvājuma nodrošinājums. Pēc visu pretendentu piedāvājumu atvēršanas un nolasīšanas, klātesošajiem sēdes dalībniekiem pēc to pieprasījuma ir tiesības iepazīties ar citu pretendentu pieteikumiem (nolikuma 2.pielikums).
  3. **Piedāvājuma derīguma termiņš:**

100 (viens simts) dienas no piedāvājuma atvēršanas dienas.

* 1. **Piedāvājuma nodrošinājums:**
     1. piedāvājuma nodrošinājuma summa ir **2 000.00 EUR** (*divi tūkstoši euro un 00 centi*).
     2. piedāvājuma nodrošinājums jāiesniedz kā pretendenta naudas summas iemaksa pircēja bankas kontā: LV49NDEA0000082999854, banka: Luminor Bank AS Latvijas filiāle, bankas kods: NDEALV2X, maksājuma mērķī norādot: *„Piedāvājuma nodrošinājums SPap:* „Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām*””* un ar piedāvājuma dokumentiem (nolikuma 1.9.punkts) jāiesniedz maksājuma uzdevums, kas pierāda, ka piedāvājuma nodrošinājuma summa ir iemaksāta pircēja bankas kontā*.* Piedāvājuma nodrošinājuma iemaksai jābūt iemaksātai (uzskatāmi redzamai pircēja bankas kontā) līdz piedāvājuma iesniegšanas brīdim. Valūta, kādā nodrošinājuma devējs izmaksā pircējam piedāvājuma nodrošinājumu, vai pretendents veic piedāvājuma nodrošinājuma summas iemaksu, ir EUR.
     3. piedāvājuma nodrošinājumam jāgarantē, ka nodrošinājuma devējs izmaksā pircējam (pēc pircēja pirmā rakstiskā pieprasījuma, neprasot papildus pamatojumu savai prasībai) piedāvājuma nodrošinājuma summu, vai pircējs ietur sev par labu iemaksāto piedāvājuma nodrošinājuma summu, ja:
        1. pretendents atsauc savu piedāvājumu, kamēr ir spēkā piedāvājuma nodrošinājums;
        2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis (iemaksājis pircēja bankas kontā) pircējam nolikumā un iepirkuma līgumā paredzēto līguma nodrošinājumu;
        3. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pircēja noteiktajā termiņā;
     4. piedāvājuma nodrošinājumu iesniedz (iemaksā pircēja bankas kontā) ar derīguma termiņu, kas nevar būt īsāks par piedāvājuma derīguma termiņu (sk. nolikuma 1.5.punktu) un tas ir spēkā īsākajā no šādiem termiņiem:
        1. nolikuma 1.5.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam (pircējam) rakstveidā paziņojis pretendents;
        2. līdz iepirkuma līguma noslēgšanai un līguma nodrošinājuma iesniegšanai (līguma nodrošinājuma summas iemaksai pircēja bankas kontā);
     5. piedāvājuma nodrošinājums zaudē savu spēku dienā, kad izraudzītais pretendents iesniedz (iemaksā pircēja bankas kontā) līguma nodrošinājumu;
     6. pircējs pretendentam, kam nav piešķirtas līguma slēgšanas tiesības, piedāvājuma nodrošinājumu izsniedz (izmaksā) atpakaļ 5 (piecu) darba dienu laikā pēc tā 1.6.4.punktā noteiktā spēkā esamības termiņa beigām.
  2. **Piedāvājuma noformēšana:**
     1. piedāvājumu iesniedz slēgtā (aizlīmētā) iepakojumā (aploksnē), kurā ievieto piedāvājuma oriģināla un kopijas eksemplāru, uz tā norāda: *„Piedāvājums sarunu procedūrai ar publikāciju* „Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām”*. Neatvērt līdz 2020.gada ~~9.~~ 21.jūlijam, plkst. 10.00”* un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma iepakojuma (aploksnes) norāda arī pretendenta nosaukumu, adresi un tālruņa numuru;
     2. sarunu procedūrā iesniedz 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda „ORIĢINĀLS”, uz piedāvājuma kopijas titullapas - „KOPIJA”. Ja starp sējumiem t.sk. papīra un elektroniskā formātā iesniegtajiem piedāvājumiem tiks konstatētas pretrunas, vērā tiks ņemts piedāvājuma oriģināls papīra formātā.
     3. piedāvājumu iesniedz cauršūtu vai caurauklotu, izņemot piedāvājuma nodrošinājumu (nolikuma 1.7.4.punkts), kas iesniedzams vienlaikus ar piedāvājumu, bet necauršūts/necaurauklots), rakstveidā latviešu valodā vai citā valodā, pievienojot tulkojumu latviešu valodā. Par dokumentu tulkojuma atbilstību oriģinālam atbild pretendents;
     4. **maksājuma uzdevumu**, kas pierāda, ka piedāvājuma nodrošinājuma summa ir iemaksāta pircēja bankas kontā, iesniedz kā atsevišķu dokumentu (necauršūtu kopā ar piedāvājumu un kas satur nolikuma 1.6.1. un 1.6.2.punktā noteiktās prasības);
     5. piedāvājuma un tam pievienoto papildus dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.).
  3. **Piedāvājuma cena:**
     1. piedāvājuma cenā jābūt iekļautām pilnīgi visām pretendenta izmaksām, kas saistītas ar preces piegādi un uzstādīšanu, t.sk., preces cena, videonovērošanas sistēmas 1 (viena) komplekta prototipa izstrādes un demonstrācijas izmaksas, preces iekraušanas, transportēšanas līdz preces piegādes vietai un pārkraušanas izmaksas, preces uzstādīšanas izmaksas, programmatūras izstrādāšanas izmaksas, iekārtu kompleksā tehniskā atbalsta izmaksas, noteiktajos reakcijas laikos - bojājumu diagnosticēšanas, analīzes un novēršanas izmaksas, personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
     2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par preces piegādi un uzstādīšanu) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
     3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar preces piegādi atbilstoši nolikuma prasībām;
     4. pieteikumā (finanšu piedāvājumā) dalībai sarunu procedūrā (nolikuma 2.pielikums) piedāvājuma cena jānorāda EUR (bez PVN).
  4. **Piedāvājumā iekļaujamā informācija un dokumenti:**

skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti.

* 1. **Pasūtītājam iesniedzamo dokumentu derīguma termiņš:** 
     1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas;
     2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  2. **Sarunu procedūras dokumentu izsniegšana un informācijas sniegšana:**
     1. **pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
     2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) darba dienu laikā pēc attiecīga pieprasījuma saņemšanas;
     3. pasūtītājs nodrošina ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 338.kabinetā **(līdzi ņemot personu apliecinošu dokumentu un caurlaides noformēšanai iepriekš savlaicīgi, paziņojot konkrētu ierašanās laiku nolikuma 1.3.punktā norādītajai kontaktpersonai**)[[2]](#footnote-2);
     4. **ieinteresētajam piegādātājam ir pienākums sekot līdzi pasūtītāja tīmekļvietnē** [***www.ldz.lv***](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
     5. ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 (piecu) darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
     6. **pasūtītājs ievieto nolikuma 1.11.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
     7. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš” un SIA „LDZ CARGO”.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmets:** lokomotīvju videonovērošanas sistēmu (LVNS) piegāde un uzstādīšana 20 (divdesmit) *ČME-3* sērijas un 3 (trijām) *ČME3ME* sērijas dīzeļlokomotīvēm, saskaņā ar nolikumu un tā pielikumiem.
   2. Piedāvājumu var iesniegt tikai par visu sarunu procedūras priekšmetu kopumā.
   3. **Preces piegādes un uzstādīšanas:**
      1. termiņš: pilnā apjomā ir līdz **2020.gada 28.decembrim;**
      2. vietas: Krustpils iela 24, Rīga, LV-1057, Latvija un 2. Preču iela 14, Daugavpils, LV-5401, Latvija.
   4. **Tehniskā specifikācija:** pretendents apņemas piegādāt un uzstādīt preci saskaņā ar Tehnisko specifikāciju (nolikuma 3.pielikums).
   5. Pasūtītājs/pircējs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu.
2. **PRETENDENTU IZSLĒGŠANAS NOTEIKUMI[[3]](#footnote-3)**

**Pretendentu izslēgšanas noteikumus skatīt nolikuma 1.pielikumā** „Pretendentuatlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **kvalifikācijas PRASĪBAS**

Skatīt nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **PRETENDENTU PIEDĀVĀJUMU IZVĒRTĒŠANA**
   1. **Piedāvājumu izvēles kritērijs:**

sarunu procedūras nolikuma prasībām atbilstošs piedāvājums ar viszemāko cenu (EUR bez PVN) par sarunu procedūras priekšmetu kopumā.

* 1. **Piedāvājumu vērtēšanas kārtība:**
     1. komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības. Veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti un pārliecinās, vai uz pretendentu neattiecas sarunu procedūras nolikuma 3.punktā minētie izslēgšanas gadījumi. Ja pretendents vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;
     2. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā;
     3. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
     4. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
     5. ja pretendentu piedāvājumi pircējam nav izdevīgi, komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kuri iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu grozot vai negrozot Tehnisko specifikāciju;
     6. pēc nolikuma 5.2.1., 5.2.2. un 5.2.3.punktā *(un ja nepieciešams pēc nolikuma 5.2.4. un 5.2.5.punktā*) minētās pārbaudes un izvērtēšanas, pretendentam, kura piedāvājums kvalificējas pēc minētajos punktos veiktās pārbaudes un ir pircējam finansiāli izdevīgākais saskaņā ar sarunu procedūras nolikuma 5.1.punktā noteikto piedāvājumu izvēles kritēriju, rakstveidā tiek paziņots par nepieciešamību izstrādāt un demonstrēt videonovērošanas sistēmas 1 (viena) komplekta strādājošu prototipu 3 (trīs) nedēļu laikā no paziņojuma nosūtīšanas dienas. Minētās demonstrācijas norises vieta, datums un laiks attiecīgajam pretendentam tiks paziņots rakstveidā vēstulē;
     7. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi;
     8. pēc nolikuma 5.2.7.punktā minētās informācijas izvērtēšanas komisija izvēlas piedāvājumu, ar viszemāko cenu par sarunu procedūras priekšmetu kopumā un pretendentu, uz kuru nav attiecināmi sarunu procedūras nolikuma 1.pielikuma 3.punktā minētie izslēgšanas gadījumi;
     9. gadījumā, ja divi vai vairāk pretendenti ir iesnieguši piedāvājumus ar vienādām zemākajām cenām, uzvarētāja noteikšanai iepirkumu komisija veiks izlozi. Izloze un sarunas tiks protokolētas.

1. **SARUNAS AR PRETENDENTIEM, IZLOZE**
   1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
      1. komisijai nepieciešami piedāvājumu precizējumi;
      2. nepieciešams vienoties par iespējamām izmaiņām sarunu procedūras priekšmetā, videonovērošanas sistēmas 1 (viena) komplekta prototipa izstrādē un demonstrācijā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;
      3. nepieciešams vienoties par pasūtītājam izdevīgāku cenu un samaksas noteikumiem.
   2. Gadījumā, ja divi vai vairāk pretendenti ir iesnieguši piedāvājumus ar vienādām zemākajām cenām, uzvarētāja noteikšanai komisija veiks izlozi.
   3. Sarunas un izloze tiks protokolētas.
   4. Iepirkuma ietvaros var tikt paredzētas atkārtotas piedāvājumu iesniegšanas. Šajā gadījumā atkārtoto iesniegto piedāvājumu atvēršana ir atklāta[[4]](#footnote-4).
2. **lēmuma pieņemšana**
   1. Sarunu procedūra beidzas pēc visu pretendentu noteiktā kārtībā iesniegto piedāvājumu izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
   2. Ja sarunu procedūrā nav iesniegti piedāvājumi vai, ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt vai pārtraukt sarunu procedūru.
   3. Komisija ir tiesīga jebkurā brīdī izbeigt vai pārtraukt sarunu procedūru, ja tam ir objektīvs pamatojums.
   4. Ja sarunu procedūrā iesniegts viens piedāvājums, komisija lemj, vai tas atbilst nolikuma prasībām, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   5. Pēc piedāvājuma pārbaudes komisija pieņem lēmumu par sarunu procedūras rezultātu vai sarunu procedūras izbeigšanu vai pārtraukšanu.
   6. Pircēja valdes galīgā lēmuma par sarunu procedūras rezultātu un līguma noslēgšanu pieņemšana iekšējos normatīvajos aktos noteiktajā kārtībā ir pamats līguma noslēgšanai ar sarunu procedūras uzvarētāju (atbilstoši nolikuma 6.pielikumam).
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, līguma Nodrošinājuma nosacījumi**
   1. Pircējs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātu. Gadījumā, ja sarunu procedūra tika izbeigta vai pārtraukta, pircējs vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
   2. Ja laika posmā no rezultātu paziņošanas līdz līguma noslēgšanai Valsts ieņēmumu dienesta (VID) publiskajā datu bāzē izraudzītajam pretendentam ir konstatējams nodokļu parāds (lielāks par 150 *euro*), pircējs pieprasa iesniegt apliecinājumu par nodokļu parādu neesamību – izziņu no VID elektroniskās deklarēšanas sistēmas (turpmāk – EDS), kas apliecina informāciju par nodokļu parādiem vai to nomaksu uz konkrētu dienu.
   3. Sarunu procedūras uzvarētājs 10 (desmit) dienu laikā no paziņojuma saņemšanas par sarunu procedūras rezultātu ierodas pie pircēja noslēgt līgumu. Ja sarunu procedūras uzvarētājs atsakās slēgt iepirkuma līgumu, komisija pieņem lēmumu slēgt līgumu ar nākamo pretendentu, kurš piedāvājis viszemāko cenu par sarunu procedūras priekšmetu kopumā, un uz kuru nav attiecināmi nolikumā minētie izslēgšanas gadījumi, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās slēgt līgumu, komisija pieņem lēmumu pārtraukt sarunu procedūru, neizvēloties nevienu piedāvājumu. Galīgo lēmumu arī šajā gadījumā pieņem saskaņā ar nolikuma 7.6.punktu.
   4. Pēc iepirkuma līguma noslēgšanas izraudzītais pretendents 10 (desmit) darba dienu laikā veic līguma nodrošinājuma summas iemaksu 5% (piecu procentu) apmērā no līguma summas (bez PVN) pircēja bankas kontā (bankas konta Nr. tiks norādīts līgumā), maksājuma mērķī norādot: „Līguma nodrošinājums līgumam \_\_\_(datums)\_\_\_\_ un Nr.\_\_\_\_\_\_\_”. *[šie lauki aizpildāmi pēc tam, kad noslēgts līgums]*.
   5. Pēc līguma nodrošinājuma summas iemaksas pircēja bankas kontā, līgumā norādītajai kontaktpersonai tiek iesniegts maksājuma uzdevums (sīkāk līguma nodrošinājumu nosacījumus skat. arī šī nolikuma 6.pielikuma 7.sadaļā). Valūta, kādā pretendents veic līguma nodrošinājuma summas iemaksu, ir EUR. Iesniegtais (iemaksātais) līguma nodrošinājums garantē, ka pircējs ieturēs līguma nodrošinājumu, ja pretendents neveiks līguma izpildi saskaņā ar sarunu procedūras nolikuma nosacījumiem.
   6. Līguma nodrošinājumam jābūt spēkā līdz abu pušu līguma saistību pilnīgai izpildei vai vismaz 30 (trīsdesmit) kalendārās dienas pēc preces galīgās piegādes un uzstādīšanas brīža.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti) uz 4 (četrām) lpp.;

**2.pielikums** – Pieteikums dalībai sarunu procedūrā /forma/ uz 3 (trīs) lpp.;

**3. pielikums** – Tehniskā specifikācija uz 6 (sešām) lpp.;

**4.pielikums** – Informācija par pēdējo 3 (trīs) darbības gadu laikā pretendenta sekmīgi izpildītiem līdzīgiem līgumiem /forma/ uz 1 (vienas) lpp.;

**5.pielikums** – Informācija par pretendenta finanšu apgrozījumu /forma/ uz 1 (vienas) lpp.;

**6.pielikums** – Iepirkuma līguma projekts uz 7 (septiņām) lpp.

VAS „Latvijas dzelzceļš”

Iepirkumu biroja vadītāja D.Smilktena

*Balode +371 6723493*

**1.pielikums**

VAS „Latvijas dzelzceļš” sarunu procedūras ar publikāciju

„Lokomotīvju videonovērošanas sistēmu (LVNS) piegāde

un uzstādīšana SIA „LDZ CARGO” vajadzībām” nolikumam

**PRETENDENTU ATLASE (izslēgšanas noteikumi, kvalifikācijas prasības)/PIEDĀVĀJUMĀ IEKĻAUJAMIE DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |  |
| --- | --- | --- | --- | --- |
| **Numerācija** | **Atlases noteikumi** |  | **Numerācija**  **(1.9.p.)** | **Piedāvājumā jāiekļauj šādi dokumenti[[5]](#footnote-5)**  **(noformējuma prasības sk. sarunu procedūras nolikuma 1.7.punktā):** |
|  |  |  | 1.9.1. | pieteikuma vēstule dalībai sarunu procedūrā /forma/ (nolikuma 2.pielikums); |
|  |  |  | 1.9.2. | ja piedāvājumu neparaksta pretendenta likumiskais pārstāvis - kompetentas institūcijas izdotu dokumentu par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu. |
| **3.** | **Pretendentu izslēgšanas noteikumi.**  **Pasūtītājs/pircējs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** |  |  |  |
| 3.1. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; |  | 1.9.3. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju*; |
| 3.2. | ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; |  | 1.9.4. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju (papildus skat. nolikuma 8.2.punktu);* |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā; |  | 1.9.5. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 2.pielikuma 15.punkts); |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; |  | 1.9.6. | *pārbauda pasūtītājs*; |
| 3.5. | pretendentam uz piedāvājumu atvēršanas dienu ir neizpildītas saistības pret pircēju, kas izriet no pircēja un pretendenta iepriekš noslēgta līguma; |  | 1.9.7. | *pārbauda pircējs*; |
| 3.6. | ir konstatēts, ka uz pretendentu attiecas Starptautisko un Latvijas Republikas nacionālo sankciju likuma ierobežojumi. |  | 1.9.8. | *pretendents dokumentu neiesniedz, informāciju pasūtītājs pārbauda publiskajās datu bāzēs, izmantojot publiski pieejamo informāciju.* |
| **4.** | **kvalifikācijas noteikumi PRETENDENTIEM.**  **Prasības attiecībā uz pretendenta iespējām veikt profesionālo darbību, saimniecisko stāvokli, tehniskajām un profesionālajām spējām:** |  |  |  |
| 4.1. | pretendents ir reģistrēts, licencēts vai sertificēts Latvijas Republikā atbilstoši normatīvo aktu prasībām; |  | 1.9.9. | *pretendents komersanta reģistrācijas apliecības kopiju neiesniedz, informāciju pasūtītājs pārbauda publiskajās datu bāzēs;* |
| 4.2. | pretendents pēdējo 3 (trīs) darbības gadu laikā ir veicis vismaz 1 (vienu) iepirkuma priekšmetam līdzīga satura un apjoma līgumu, proti, pretendentam ir pieredze videonovērošanas sistēmu piegādē un uzstādīšanā transporta līdzekļos vismaz vienā līgumā ~~par kopējo līguma kopējo summu ne mazāk kā 50 000.00 EUR~~ *~~(piecdesmit tūkstoši euro un 00 centi)~~* ~~bez PVN~~; |  | 1.9.10. | informācijas veidlapa par pēdējo 3 (trīs) darbības gadu laikā pretendenta sekmīgi izpildītiem līdzīgiem līgumiem (noformēta atbilstoši nolikuma 4.pielikumā pievienotajai formai); |
| 4.3. | pretendentam pēdējo 3 (trīs) darbības gadu laikā ir pieredze monitoringa sistēmu ieviešanā un/vai uzturēšanā (apkalpošanā)  (nosacījums vismaz 1 (viens) līgums nodots ekspluatācijā); |  | 1.9.11. | informācijas veidlapa par pēdējo 3 (trīs) darbības gadu laikā pretendenta sekmīgi izpildītiem līdzīgiem līgumiem (noformēta atbilstoši nolikuma 4.pielikumā pievienotajai formai); |
| 4.4. | pretendenta vidējais neto finanšu apgrozījums ir ne mazāks kā 100 000.00 EUR *(viens simts tūkstoši euro un 00 centi)* iepriekšējos 3 (trīs) gados, par kuriem atbilstoši normatīvo aktu prasībām sagatavoti, apstiprināti un iesniegti konsolidētā gada pārskati Valsts ieņēmumu dienestam.  Ja pretendenta saimnieciskās darbības periods ir īsāks nekā 3 (trīs) gadi, tad vidējam neto finanšu apgrozījumam jāatbilst iepriekš minētajai prasībai laika periodā atbilstoši saimnieciskās darbības periodam; |  | 1.9.12. | informācijas veidlapa par pretendenta finanšu apgrozījumu (noformēta atbilstoši nolikuma 5.pielikumā pievienotajai formai); |
| 4.5. | sarunu procedūras nolikumam atbilstošs piedāvājuma nodrošinājums; |  | 1.9.13. | maksājuma uzdevums kas pierāda, ka pretendents ir veicis piedāvājuma nodrošinājuma summas iemaksu pasūtītāja bankas kontā saskaņā ar nolikuma 1.6.punktu (noformēts atbilstoši nolikuma 1.7.4.punktam); |
| 4.6. | pretendents ir tiesīgs veikt sarunu procedūras priekšmetā minētās preces piegādi, ko apliecina attiecīgās preces ražotājs vai autorizēts vairumtirgotājs; |  | 1.9.14. | ražotāja vai autorizēta vairumtirgotāja izsniegta dokumenta kopija (licences, līgumi vai ražotāja vai autorizēta vairumtirgotāja apliecinājumi), kas apliecina pretendenta tiesības piegādāt Tehniskajā specifikācijā minēto preci (iekārtu) *(ja pretendents iesniedz autorizēta vairumtirgotāja izsniegtu dokumentu, tad jāiesniedz arī vairumtirgotājam izsniegta ražotāja dokumenta kopija par pārstāvniecības tiesībām)*; |
| 4.7. | pretendenta piedāvājums atbilst sarunu procedūras nolikuma (tai skaitā, Tehniskās specifikācijas) un Eiropas Savienības normatīvo aktu prasībām. |  | 1.9.15. | uzstādāmās piedāvātās preces (iekārtu) t**ehnisko dokumentāciju (tehniskās pases kopijas vai sertifikātu kopijas vai ražotāja tehniskā apraksta kopijas,** iekārtu dokumentācija, rokasgrāmatas un programmnodrošinājumu dokumentācija, iekārtu tehniskais apraksts**)**, kas apliecina piedāvāto preču (iekārtu) atbilstību norādītajām tehniskajām prasībām un standartam vai ekvivalentam; |
| 1.9.16. | izmantojamo materiālu un iekārtu ražotāja apliecinājumi par produkcijas izcelsmi; |
| 1.9.17. | *(iesniedz pēc nepieciešamības)*, ja pretendenta piedāvātā prece (iekārta) neatbilst sarunu procedūras nolikuma un Tehniskās specifikācijas noteikumiem un prasībām), jāiesniedz ražotāja dokumentāciju vai Eiropas Savienības standartiem atbilstošu Latvijas Republikas vai citas valsts testēšanas un kalibrēšanas laboratoriju un sertificēšanas un inspicēšanas institūciju izsniegtu apliecinājumu par piedāvātās preces pārbaudes rezultātiem, kas pierāda, ka piedāvājums ir ekvivalents. |

**2.pielikums**

VAS „Latvijas dzelzceļš” sarunu procedūras ar publikāciju

„Lokomotīvju videonovērošanas sistēmu (LVNS) piegāde

un uzstādīšana SIA „LDZ CARGO” vajadzībām” nolikumam

[*uz* *pretendenta uzņēmuma veidlapas*]

20\_\_.gada „\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

**„Lokomotīvju videonovērošanas sistēmu (LVNS) piegāde**

**un uzstādīšana SIA „LDZ CARGO” vajadzībām”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām” (turpmāk – sarunu procedūra);
2. piedāvā piegādāt SIA „LDZ CARGO” (turpmāk – pircējs) un uzstādīt sarunu procedūras nolikuma priekšmetam, t.sk. Tehniskās specifikācijas (nolikuma 3.pielikums) prasībām atbilstošu preci par šādu cenu:

**Finanšu piedāvājums**

*\*Pretendenta sniegtā informācija (aizpilda pretendents, norādot konkrētu piedāvājuma cenu un summu).*

*\*\* Pretendents var norādīt arī ekvivalentu preci, ievērojot nolikuma 1.pielikuma 1.9.17.punkta nosacījumus.*

*\*\*\*1 (viena) komplekta saturs ir noteikts Tehniskajā specifikācijā (nolikuma 3.pielikums).*

|  |  |  |  |  |  |
| --- | --- | --- | --- | --- | --- |
| **Nr. p.k.** | **Piegādājamās preces (iekārtas)\*\* un veicamo darbu apraksts** | **Mērvienība** | **Daudzums** | **1 (vienas) vienības**  **cena EUR**  **(bez PVN)\*** | **Summa EUR**  **(bez PVN)\*** |
| **1.** | Lokomotīvju videonovērošanas sistēmas (LVNS) (videokameras). | **Komplekts\*\*\*** | **23** |  |  |
| **2.** | Rezerves HDD/SSD ar visiem ietvariem un kabeļiem, kuri nepieciešami pieslēgšanai pie PC | **Gabals** | **10** |  |  |
| **3.** | Lokomotīvju videonovērošanas sistēmu (LVNS) uzstādīšana 20 (divdesmit) *ČME-3* sērijas un 3 (trijām) *ČME3ME* sērijas dīzeļlokomotīvēm. | | | |  |
| **Piedāvājuma kopējā summa EUR (bez PVN)\*:** | | | |  | |

1. piedāvā preces garantijas termiņu iekārtām, darbiem un programmnodrošinājumam \_\_\_\_\_\_ (*nosacījums: ne mazāk 24 (divdesmit četri*)) mēneši no piegādātās un uzstādītās preces pieņemšanas – nodošanas dokumenta parakstīšanas un pieņemšanas ekspluatācijā dienas;
2. piedāvā samaksas termiņu \_\_\_ *(nosacījums: ne mazāk kā 15 (piecpadsmit))* kalendārās dienas no piegādātās un uzstādītās preces pieņemšanas dokumenta parakstīšanas dienas un rēķina par apmaksu saņemšanas dienas;
3. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
4. apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;
5. apliecina, ka ir informēts, ka izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pircējs var atteikties slēgt iepirkuma līgumu;
6. atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas;
7. apliecina, ka ir tiesīgs veikt sarunu procedūras priekšmetā minētās preces piegādi un uzstādīšanu, un garantē, ka prece tiks piegādāta un uzstādīta atbilstošā apjomā, kvalitātē un termiņā, kurus paredz sarunu procedūras nolikuma (t.sk. Tehniskās specifikācijas) nosacījumi, tā būs jauna un nebūs iepriekš lietota vai atjaunota;
8. apliecina, ka preces iepakojums ir atbilstošs preces veidam, lai nodrošinātu preces kvalitātes saglabāšanu tās transportēšanas laikā;
9. apliecina, ka sarunu procedūras priekšmetā minētās preces uzstādīšanu veiks kvalificēti speciālisti, kuri ir kompetenti, lai veiktu sarunu procedūras nolikumā minētās preces uzstādīšanas darbus un tie tiks veikti saskaņā ar labāko praksi;
10. apliecina, ka kopā ar piegādājamo preci tiks iesniegti visi tehniskie preces kvalitāti apliecinoši dokumenti;
11. apliecina, ka piedāvājuma cenā ir iekļautas pilnīgi visas pretendenta izmaksas, kas saistītas ar preces piegādi un uzstādīšanu, t.sk., preces cena, videonovērošanas sistēmas 1 (viena) komplekta prototipa izstrādes un demonstrācijas izmaksas, preces iekraušanas, transportēšanas līdz preces piegādes vietai un pārkraušanas izmaksas, preces uzstādīšanas izmaksas, programmatūras izstrādāšanas izmaksas, iekārtu kompleksā tehniskā atbalsta izmaksas, noteiktajos reakcijas laikos - bojājumu diagnosticēšanas, analīzes un novēršanas izmaksas, personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena līguma izpildes laikā būs nemainīga arī valūtas kursa, cenu inflācijas un citu preces izmaksu ietekmējošu faktoru izmaiņu gadījumos;
12. apliecina, ka līguma nodrošinājuma nosacījumi ir skaidri un 10 (desmit) darba dienu laikā pēc līguma noslēgšanas pircējam tiks iesniegts (iemaksāts) sarunu procedūras nolikuma prasībām atbilstoši noformēts līguma nodrošinājums 5% (piecu procentu) apmērā no līguma summas (bez PVN);
13. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
14. apliecina, ka nepieciešamības gadījumā saskaņā ar sarunu procedūras nolikuma 5.2.6.punktā noteikto un atbilstoši Tehniskajai specifikācijai (nolikuma 3.pielikums) izstrādās un demonstrēs videonovērošanas sistēmas 1 (viena) komplekta strādājošu prototipu 3 (trīs) nedēļu laikā no paziņojuma nosūtīšanas dienas;
15. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
16. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

(paraksts)

z.v.

Pretendenta adrese un bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, **oficiālā e-pasta adrese** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

VAS „Latvijas dzelzceļš” sarunu procedūras ar publikāciju

„Lokomotīvju videonovērošanas sistēmu (LVNS) piegāde

un uzstādīšana SIA „LDZ CARGO” vajadzībām” nolikumam

**TEHNISKĀ SPECIFIKĀCIJA**

| Nosaukums | Prasības |
| --- | --- |
|  | |
| Videokameru skaits | Vismaz 5 (piecas) kameras uz katras lokomotīves. |
| Lokomotīvju skaits | 20 (divdesmit) *ČME-3* sērijas un 3 (trīs) *ČME3ME* sērijas dīzeļlokomotīves. |
| Videokameru izvietojums | 1. pa vienai lokomotīves priekšā un aizmugurē, tā lai attēla apakšējā daļā būtu redzama autosakabe (ar platleņķa lēcu 120⸰); 2. pa vienai lokomotīves sānos – piestiprināta uz lokomotīves vadības kabīnes ar skatu uz lokomotīves priekšu; 3. viena lokomotīves vadības kabīnē ar skatu uz vadības pulti (ar audio ierakstu). |
| Kameru raksturojums | 1. Visām kamerām jāatbalsta vismaz 2 Mpix krāsains videoieraksts dienas režīmā ar kvalitāti 8 bit un vismaz 1080p . 2. Kamerām jābūt termiski izturīgām, strādājot gaisa temperatūras diapazonā -30℃ … +50℃, kā arī aizsargātam no ilgstošas putekļu un lietus iedarbības (vismaz IP65 standarts). 3. Filmēšana nakts režīmā – infrasarkanais filmēšanas režīms ar automātisko pārslēgšanos starp nakts/dienas režīmiem. |
| Datu ierakstīšanas un nosūtīšanas ierīces raksturojums | 1. Attēla pārraide tiešsaistes režīmā – nepieciešams 4G datu savienojums ar LDZ privāto APN tīklu. Video attēla kvalitāte un FPS (kadri sekundē) ne mazāk kā 5 kanāli 720p un 15 FPS. 2. Viss video arhīvs tiek saglabāts lokāli uz lokomotīves ar kvalitāti 1080p un 25 FPS (netiek veikta video arhīva saglabāšana attālināti uz centrālā servera) 3. Ierīcei jābūt aizsargātai pret vandālismu (metāla ietvarā ar vismaz IK 07 standartu) un vibrācijām atbilstoši vēlams EN50155 standartam. |
| Datu nesējs | 1. Viss lokālā video arhīvs tiek saglabāts uz HDD/SSD ar apjomu ne mazāku par 2TB (jānodrošina ieraksts vismaz 160 stundām). 2. Lokālajam video arhīva datu nesējam jābūt aizsargātam pret vandālismu (metāla ietvarā ar vismaz IK 07 standartu) un vibrācijām atbilstoši vēlams EN50155 standarts (ja tiek izmantots HDD). Tam jābūt viegli noņemamam (apmaināmam pret rezerves HDD/SSD). Datu nesējam jābūt slēdzamam ar atslēgu. 3. Datu nesējam jāparedz iespēju pieslēgt to pie PC, video arhīva pārlūkošanai un saglabāšanai izmantojot USB savienojumu (vēlams vismaz USB 3.0) 4. Jāpiegādā 10 (desmit) gabali rezerves HDD/SSD ar visiem ietvariem un kabeļiem, kuri nepieciešami pieslēgšanai pie PC. |
| Barošanas tīkls | Lokomotīvē ir līdzstrāvas, spriegums 110 V *ČME3* sērijas lokomotīvēs un 24V *ČME3ME* sērijas lokomotīvēs (pēc nepieciešamības paredzēt strāvas pārveidotāju). |
| Monitors un kameru pārslēgšanas bloks | 1. Lokomotīves vadības kabīnē nepieciešams izvietot monitoru (ekrāna izmērs 19 collas) ar iespēju attēlot attēlu 4 kameru režģī (izņemto kameras attēlu no videokameras, kas ir izvietota vadības kabīnē), vai katru kameru atsevišķi. 2. Monitoram jāpārraida attēls ar ne vairāk, kā 0,5 sekundes aizkavi, jo attēlu plānots izmantot, lai atvieglotu lokomotīvju piekabināšanu pie vagonu grupām. 3. Kameru pārslēgšanas blokam jābūt ērtam un intuitīvam pielietojumā ar iespēju pārslēgt attēlu 4 kameru režģī (izņemto kameras attēlu no videokameras, kas ir izvietota vadības kabīnē), vai katru kameru atsevišķi. |
| Audioieraksts | 1. Audioieraksts, tiek veikts pastāvīgi lokomotīves vadības kabīnē. 2. Pieeja audioierakstam ir aizsargāta ar paroli un tas pieejams tikai autorizētiem darbiniekiem gan tiešsaistē (online), gan arhīva pārlūkošanas režīmos (pārējiem piekļuve audio ierakstam ir liegta). |
| Pieslēgšana pie tīkla | Aizsargāts mobilais tīkls („Latvijas Dzelzceļš” privātais APN tīkls). |
| Integrācija | 1. Lokomotīvju videonovērošanas sistēmas (LVNS) piegādātājam jānodrošina risinājuma integrāciju Pasūtītāja esošā informācijas sistēmā, kurā ir iespējams attēlot videoattēlu. 2. Integrācija ar „TRASSA-2” datiem (LDZ ekspluatācijā esoša lokomotīvju monitoringa sistēma), lai kameru skatā attēlotu lokomotīvju ātrumu un parametru vai dīzeļdzinējs ir iedarbināts. |
| Programmnodrošinājums | 1. Jānodrošina video arhīva paātrināta pārtīšana ar vismaz 32x (vēlams 64x); 2. Jānodrošina jaunu lietotāju un grupu veidošanu, tiesību piešķiršana, atbildīgo personu nozīmēšanā. 3. Jānodrošina apziņošana (*alerts*), nosūtot e-pastu iepriekš nozīmētām atbildīgajām personām, par to ka: kamera ir aizklāta, kāda no kamerām nedarbojas, video arhīvs netiek saglabāts uz lokāla datu nesēja vai nav datu pārraides. 4. Jānodrošina videoattēla konvertēšana uz .avi vai .mp4 formātu (no noņemamā lokālā HDD/SSD), izvēlētajam laika sprīdim un tā saglabāšana/lejupielāde pie lietotāja izmantojot USB uz ārēja datu nesēja. |
| Tehniskais atbalsts | Ražotājam jānodrošina iekārtu kompleksais tehniskais atbalsts:   1. Viena atbalsta kontaktpersona pilnai iekārtas funkcionalitātei: aparatūra, operētājsistēma un tieša komunikācija ar Pasūtītāju tehniska atbalsta jautājumos (problēmu eskalācijas, utt.) 2. Nodrošināt iekārtas pilnas darbspējas atjaunošanu, problēmu diagnosticēšanu un bojājumu analīzi. |
| Ieviešanas darba grafiks un realizācija | 1. Izpildītājam, noslēdzot līgumu jāsagatavo un jāiesniedz Pasūtītājam ieviešanas plāns. Sagatavojot minēto plānu Izpildītājam nepieciešams demonstrēt, ka ir saprotams projekta apjoms un, realizējot to, ir iespējams sasniegt projekta mērķi. Ieviešanas plānam ir jāsatur sekojoša informācija:   aktivitātes vai darbības, ko ieviešanas laikā jāveic gan Izpildītājam,  gan Pasūtītājam (norādot katra atbildību);  aktivitāšu vai darbību izpildes termiņi;  savstarpējās aktivitāšu sakarības, atkarības un ierobežojumi;  svarīgāko atskaites punktu sadalījums laikā;  katrā no ieviešanas posmiem sagatavojamie nodevumi, to saturs  un/vai būtība;  aktivitāšu vai darbību izpildei nepieciešamie Izpildītāja un  Pasūtītāja cilvēkresursi;  cita informācija, kas būtiska veiksmīgai plānošanai, koordinēšanai  vai vadībai.   1. 2 (divu) nedēļu laikā no līguma noslēgšanas brīža Izpildītājam jāiesniedz saskaņošanai detalizēts Sistēmas ieviešanas plāns, kas ietver sevī dokumentācijas, programmatūras nodevumus, datu migrācijas un testēšanas plānus. Pēc Sistēmas ieviešanas plāna saskaņošanas tas tiek pievienots līgumam un kļūst par tā neatņemamu sastāvdaļu (līguma pielikums „Laika grafiks”).   c) Piegādājot Sistēmas nodevumu, Pasūtītāja rīcībā tiek nodots:  1. Sistēmas ieviešanas progresa ziņojums katru otro nedēļu;  2. Programmatūras nodevums: Sistēmas programmnodrošinājums,  tajā skaitā pirmkodi (ja to paredz Izpildītājs), instalācijas faili, atkļūdošanas labojumu (patch) izpildkodi un konfigurācijas faili un instalācijas instrukcija;  3. Trešo pušu programmatūra un dokumentācija, kas nepieciešama  Sistēmas darbināšanai;  4. Aktualizēta un iesniegta sistēmas dokumentācija (Sistēmas  standarta dokumentācija, sistēmas lietotāju dokumentācija, sistēmas administratoru instrukcija, konfigurācijas apraksti, testēšanas plāns, sistēmas arhitektūras apraksts un integrāciju shēma, datubāžu tabulu apraksts, integrācijas specifikācijas, u.c.).  Prasība attiecas arī uz garantijas pakalpojuma periodā veikto defektu un  labojumu piegādēm. |
| Pieņemšanas prasības | * Izpildītājam nepieciešams izstrādāt „accept” testēšanas scenārijus un saskaņot tos ar Pasūtītāju; * Izpildītājam nepieciešams sagatavot nodevuma gala versijas; * Garantijas laikā Izpildītājam nepieciešams pieturēties pie, ar Pasūtītāju saskaņotiem, Servisa Līmeņa Apkalpošanas līgumā (SLA) atrunātiem izpildes laikiem.   + Programmnodrošinājuma SLA ir norādīti 1.pielikumā.   + Incidentiem, kas saistīti ar datu pārraides blokiem, kuri ir uzstādīti uz lokomotīvēm, izpilde var sākties tikai pēc dīzeļlokomotīves pienākšanas pieraksta depo, kur tiks veikta pieteikuma izpilde, iepriekš saskaņojot izpildes uzsākšanas laiku un vietu. Izpildes laiks tiek uzskaitīts tikai pēc šī nosacījuma izpildes. |
| Izpildītāja garantija | Garantijas termiņš iekārtām un programmnodrošinājumam vismaz 24 (divdesmit četri) mēneši no piegādātās un uzstādītās preces pieņemšanas – nodošanas dokumenta parakstīšanas un pieņemšanas ekspluatācijā dienas. |

*Piezīmes:*

1. 1 (viens) komplekts - 5 (piecas) videonovērošanas sistēmas (videokameras). Datu ierakstīšanas un nosūtīšanas ierīce, pēc nepieciešamības strāvas pārveidotājs, monitors un kameru pārslēgšanas bloks, datu nesējs, audio ierakstīšanas ierīce, montāžas materiāli un pēc nepieciešamības programmnodrošinājumā licences.
2. Izpildītājam ir nepieciešams sagatavot Pasūtītājam projektu dokumentāciju ar elektriskajām shēmām, pieslēgumu aprakstiem, kā arī kameru izvietojumu shēmām, lai nodrošinātu to lokālu apkalpošanu;
3. pielikumā Nr.2 norādītas IT drošības prasības programmnodrošinājumam.

*Pielikums Nr.1*

**Programmnodrošinājuma SLA**

|  |  |  |  |
| --- | --- | --- | --- |
| Līmeņi  Laiks | Kritisks | Nopietns | Neliels |
| Reakcijas laiks | 4 darba stundu  laikā sākot no brīža, kad ir reģistrēts Pieteikumu reģistrā un/vai pieteikts telefoniski. | 4 darba stundu  laikā sākot no brīža, kad ir reģistrēts Pieteikumu reģistrā un/vai pieteikts telefoniski. | 4 darba stundu  laikā sākot no brīža, kad ir reģistrēts Pieteikumu reģistrā un/vai pieteikts telefoniski. |
| Izpildes laiks | Risinājuma meklēšana tiek uzsākta nekavējoties un tiek turpināta līdz problēma tiek novērsta.  4 darba stundu laikā  pēc reakcijas problēma tiek novērsta vai jāpiedāvā cits pieņemams risinājums un problēmu novēršanas scenārijs un laika grafiks. | 4 darba stundu laikā   pēc reakcijas problēma tiek novērsta vai jāpiedāvā cits pieņemams risinājums un problēmu novēršanas scenārijs un laika grafiks. | 8 darba stundu laikā  pēc reakcijas problēma tiek novērsta vai jā piedāvāts cits pieņemams risinājums un problēmu novēršanas scenārijs un laika grafiks. |

Incidentu līmeņu apraksts:

***Kritisks:***

* + Sistēmas darbības pārtraukums - Sistēmas stāvoklis, kad ir notikusi pilnīga Sistēmas darbības apstāšanās un/vai darbu ar Sistēmu nevar turpināt, mēģinājums autorizēties Sistēmā, ievadot pareizus autorizācijas datus, ir neveiksmīgs, Sistēmas dati interfeisu sistēmām nav pieejami un/vai tie nav izmantojami.
  + ir novērojami kritiski Pasūtītāja Sistēmas un/vai Programmatūras funkcionalitātes traucējumi, kuri pilnībā ietekmē iespēju Sistēmai un/vai Programmatūrai darboties pilnvērtīgi un šādas problēmas novēršanai nav pieejami nekādi pagaidu risinājumi;

***Nopietns:***

* + ir novērojami būtiski Pasūtītāja Sistēmas un/vai Programmatūras funkcionalitātes traucējumi, taču šādas problēmas novēršanai ir pieejams pagaidu risinājums, kuru var izmantot Pasūtītājs. Vai ir novērojami kritiski traucējumi atsevišķām Sistēmas un/vai Programmatūras funkcijām, kuru rezultātā tās nedarbojas pilnvērtīgi/ar zemāku efektivitāti vai minētie kritiskie traucējumi ir tādi, kuri pilnībā vai daļēji ietekmē iespēju Sistēmai un/vai Programmatūrai darboties pilnvērtīgi, taču šāda neērtība tiek radīta tikai daļai Pasūtītāja darbinieku.

***Neliels:***

Sistēmas un/vai Programmatūras darbībā novērojamas nelielas neprecizitātes, vai atsevišķiem lietotājiem ir novērojami nelieli traucējumi Sistēmas un/vai Programmatūras funkcionalitātē, taču tie ir nebūtiski un to novēršana var tikt veikta ilgākā laika periodā.

*Pielikums Nr.2*

**IT drošības prasības programmnodrošinājumam**

1. Sistēmai jāatbilst Ministru kabineta 2015.gada 28.jūlija noteikumu Nr.442. prasībām.
2. IS lietotāju autentifikāciju nepieciešams nodrošināt, izmantojot LDZ Aktīvo direktoriju (*MS Active Directory*).
3. Piekļuve OS līmeņī produkcijas un uzturēšanas testa videi drīkst būt tikai VAS „Latvijas dzelzceļš” Informācijas un tehnoloģiju un telekomunikāciju pārvaldes (turpmāk – ITP) administratoriem. Visus instalācijas, atjauninājumu un konfigurācijas darbus veic tikai ITP darbinieki pēc IS izstrādātāja instrukcijām.
   1. ja IS izstrādātājam ir nepieciešama testa vide LDZ infrastruktūrā, ITP papildus nodrošinās izstrādes testa vidi, kurā nedrīkst būt produkcijas dati;
   2. izstrādātājiem nepieciešams nodrošināt datu ģenerēšanu, ar mērķi veiktu testēšanu „izstrādes testa vidē”;
   3. piekļuve izstrādes testa videi ir nodrošināta lietojot PAM (*Privileged Access Management*‎) Thycotic Secret Server izmantojot RDP vai SSH;
   4. piekļuve LDZ tīklam nodrošināta izmantojot VPN Check Point.
4. IS drīkst izmantot SMB v2 vai v3 protokols, vai augstāk. SMB v1 protokola izmantošana LDZ tīklā ir aizliegta.
5. Informācijas sistēmā nedrīkst izmantot HTTP protokolu. HTTP protokola izmantošana LDZ tīklā ir aizliegta.
6. Serveriem un lietotāju datoriem jābūt pieslēgtiem centralizētai autentifikācijas un autorizācijas sistēmai.
   1. Serveriem un lietotāju datoriem, kuri izmanto operētājsistēmu Windows platformā, jābūt pieslēgtiem centralizētai autentifikācijas un autorizācijas sistēmai AD (Active Directory).
   2. Serveriem ar operētājsistēmām LINUX (RHEL, Centos, Ubuntu), jābūt pieslēgtiem centralizētai autentifikācijas un autorizācijas sistēmai IPA.
7. Servera nosaukums un domēna saistījums tiek piešķirts atbilstoši servera lietošanai.
   1. Domēna zona *ldz.lv* ir paredzēta ārējiem portāliem;
   2. Domēna zona *int.ldz.lv* ir paredzēta iekšējiem portāliem un serveriem;
   3. Domēna zona *srv.ldz.lv* ir paredzēta serveriem ar operētājsistēmu LINUX (RHEL, Centos, Ubuntu) un, lai pieslēgtos centralizētai autentifikācijas un autorizācijas sistēmai IPA.
8. Sakarā ar nepieciešamību nodrošināt drošību portāliem iekšējos un ārējos tīklos, ir nepieciešams izmantot tikai TLS šifrēšanu.
   1. Drošības sertifikāti domēna zonām int.ldz.lv/srv.ldz.lv tiek izrakstīti iekšējā sertifikātu izrakstīšanas sistēmā.
   2. Drošības sertifikātus ārējiem portāliem \*.ldz.lv jāizmanto esošo ldz.lv sertifikātu, citā gadījumā nepieciešams pirkt jaunu sertifikātu pie sertifikātu oficiāliem piegādātājiem (piem., *Godaddy,* [*ssl.com*](http://ssl.com)*,* [*ssls.com*](http://ssls.com) utt.)
9. Gadījumos, ja serveri jāizmanto gan iekšējos, gan ārējos tīklos:
   1. Serverim jādod vārdu domēnu zonā int.ldz.lv;
   2. Ja ir nepieciešams, tad jāizmanto DNS ierakstus ārējiem (domēnu zonā ldz.lv) un iekšējiem tīkliem;
   3. Jāpērk drošības sertifikātu, lai serveri varētu lietot ārpus LDZ tīkla.
10. Lietojumprogrammas servera sistēmas lietotāja paroles nedrīkst glabāt programmas kodā un nešifrētā veidā.
11. Servisu orientētas IS mijiedarbībai ar citām LDZ IS jābūt nodrošinātai ar Oracle Service Bus web-servisiem.
12. Datubāzes vadības sistēmai tiek rekomendēts izvēlēties MS SQL Server (versija 2016 vai jaunāku) vai MySQL datubāzes vadības sistēmu.
13. Visas IS un programmas konfigurācijas nedrīkst glabāt programmas kodā.
14. Visām instalācijām un atjauninājumiem jābūt instalēšanas instrukcijai.
15. IS jābūt nodrošināta padziļinātā pierakstu veidošana (log-faili), kuru var ieslēgt vai atslēgt tiešsaistes režīmā problēmas lokalizācijai.
16. Prasības piegādei:
    1. ja tas ir paredzēts IS piegādes un Licences līgumā, visiem pirmkodiem jābūt ievietotiem LDZ GitLab sistēmā ar kompilācijas aprakstu;
    2. katrai programatūras relīzei jābūt versijas numuram;
    3. katrai datubāzes relīzei jābūt versijas numuram saskaņotam ar programatūras versijas numuru;
    4. visiem datubāzes objektiem jābūt izveidotiem ar skriptu pēc LDZ IT pārvaldes datubāžu administratoru (DBA) pārbaudes un jābūt saskaņotiem ar DBA administratoriem;
    5. katram datubāzes objektam un tabulas kolonnai jābūt aprakstam gan dokumentā, gan skripta komentāros;
    6. pēc datubāzes izveidošanas produkcijas vidē, visas nākamās izmaiņas (relīzes) jātaisa izmantojot skriptu - DDL (*Data definition language*) vaicājumi;
    7. katrai programatūras un datubāzes relīzei jābūt piegādes apraksta dokumentam, kas satur atjauninājumu aprakstu, piegādes uzstādīšanas un konfigurācijas parametru izmaiņas instrukcijas;
    8. datu ielādei datubāzē jābūt veiktai tikai ar import un/vai load datubāzes utilītas palīdzību. Datiem ielādei jābūt sagatavotiem failos TXT formātā.
17. Prasības dokumentācijai:
    1. „Sistēmas administratora instrukcijā”, nepieciešams iekļaut:
       1. SW un HW prasības;
       2. IS arhitektūras shēmu ar aprakstu;
       3. IS funkcionālo shēmu ar aprakstu;
       4. IS Darba plūsmu (Work Flow) shēmu ar aprakstu;
       5. IS moduļu aprakstu;
       6. Procesu aprakstu ar piemēriem – kādiem procesiem jāstrādā; kā startēt un apturēt katru procesu, kā pārbaudīt procesa korektu darbību;
       7. procesa darbības kritēriju apraksts monitoringa sistēmai;
       8. IS pierakstu (log-failu) apraksts, IS pierakstu glabāšanas vieta, IS pierakstu arhivēšana saskaņā ar Ministru kabineta 2015. gada 28.jūlija noteikumu Nr. 442 prasībām;
       9. IS failu sistēmas struktūra ar aprakstu;
       10. Ugunsmūra protokola un portu konfigurācijas apraksts;
       11. IS uzturēšanas procesu apraksts sistēmas administratoriem;
       12. IS klasifikatoru sinhronizācijas apraksts ar LDZ klasifikatoru sistēmu (ja tiek izmantota);
       13. IS mijiedarbības apraksts ar citām LDZ IS.
    2. „IS atjaunošanas instrukcija” (no nulles – pilnai atsāknēšanai);
    3. „IS datu dublējumkopēšanas instrukcija”;
    4. „IS monitoringa instrukcija” ar monitoringa objektu un kritēriju sarakstu;
    5. „IS administratora instrukcija”;
    6. „IS lietotāja instrukcija”;
    7. Testu plāns un prognozējamie rezultāti;
    8. Pirmkodi un kompilācijas apraksts (ja tas paredzēts IS piegādes līgumā);
    9. Izstrādes vides apraksts.

**4.pielikums**

VAS „Latvijas dzelzceļš” sarunu procedūras ar publikāciju

„Lokomotīvju videonovērošanas sistēmu (LVNS) piegāde

un uzstādīšana SIA „LDZ CARGO” vajadzībām” nolikumam

#### INFORMĀCIJA PAR PĒDĒJO 3 (TRĪS)[[6]](#footnote-6) DARBĪBAS GADU LAIKĀ PRETENDENTA SEKMĪGI IZPILDĪTIEM LĪDZĪGIEM LĪGUMIEM

*(informācija sniedzama atbilstoši sarunu procedūras nolikuma 1.pielikuma 4.2. un 1.9.10., 4.3. un 1.9.11.punktam)*

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Līguma priekšmeta (t.sk. arī piegādātās preces, veikto darbu un piesaistīto speciālistu) apraksts | Līguma summa (t.sk. arī piegādātais preces un veikto darbu apjoms) EUR (bez PVN) | Pretendenta loma līgumā  (vadošais piegādātājs/ darbu izpildītājs, apvienības partneris u.tml.) | Pasūtītājs | | Pasūtījuma izpildes laiks  (no.. līdz..) (līguma termiņš) |
| Juridiskās personas nosaukums | Kontaktpersonas vārds, uzvārds, amats, tālrunis  (atsauksmju sniegšanai) |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| … |  |  |  |  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**5.pielikums**

VAS „Latvijas dzelzceļš” sarunu procedūras ar publikāciju

„Lokomotīvju videonovērošanas sistēmu (LVNS) piegāde

un uzstādīšana SIA „LDZ CARGO” vajadzībām” nolikumam

**INFORMĀCIJA PAR PRETENDENTA FINANŠU APGROZĪJUMU**

*/forma/*

|  |  |  |
| --- | --- | --- |
| **Apgrozījums par 3 (trīs)[[7]](#footnote-7) gadiem**  **(EUR, bez PVN)** | | |
| 201\_\_.gadā | 201\_\_.gadā | 201\_\_.gadā |
|  |  |  |
| Apgrozījums kopā: | |  |
| Vidējais apgrozījums 3 (trīs) gados: | |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**6.pielikums**

VAS „Latvijas dzelzceļš” sarunu procedūras ar publikāciju

„Lokomotīvju videonovērošanas sistēmu (LVNS) piegāde

un uzstādīšana SIA „LDZ CARGO” vajadzībām” nolikumam

Līguma projekts

**LĪGUMS Nr. \_\_\_\_\_\_\_\_**

Rīgā, \_\_. \_\_\_\_\_\_\_\_\_\_\_\_

**\_\_\_\_\_ „\_\_\_\_\_\_\_\_\_\_\_\_\_\_\_\_”** vienotais reģistrācijas numurs \_\_\_\_\_\_\_\_\_\_\_\_\_\_, turpmāk – Izpildītājs, tās \_\_\_\_\_\_ personā, kurš rīkojas saskaņā ar \_\_\_\_\_\_\_\_\_, no vienas puses, un

**sabiedrība ar ierobežotu atbildību „LDZ CARGO”**, vienotais reģistrācijas numurs 40003788421, turpmāk – Pasūtītājs, tās \_\_\_\_\_\_\_\_\_\_ un \_\_\_\_\_\_\_\_\_\_\_ personā, kuri pārstāv sabiedrību pamatojoties uz Statūtiem, no otras puses,

kopā turpmāk - puses, atsevišķi arī – puse, bez spaidiem un maldības noslēdz šo līgumu, turpmāk - Līgums, par sekojošo:

**1. Līguma priekšmets**

1.1. Izpildītājs veic 23 (divdesmit trīs) videonovērošanas sistēmu komplektu un 10 (desmit) gabalu rezerves HDD/SSD ar visiem ietvariem un kabeļiem, kuri nepieciešami pieslēgšanai pie PC (turpmāk – Prece) piegādi, un aprīko ar Preci Pasūtītāja 20 (divdesmit) *ČME-3 sērijas* un 3 (trīs) *ČME3ME* sērijas dīzeļlokomotīves (turpmāk – Darbi), atbilstoši VAS „Latvijas dzelzceļš” organizētās sarunu procedūras ar publikāciju „Lokomotīvju videonovērošanas sistēmu (LVNS) piegāde un uzstādīšana SIA „LDZ CARGO” vajadzībām” (turpmāk – sarunu procedūra) nolikumam (apstiprināts ar 20\_\_.gada \_\_.\_\_\_\_\_ iepirkuma komisijas 1.sēdes protokolu), Izpildītāja piedāvājumam (2020.gada \_\_.\_\_\_\_\_\_\_\_\_\_\_\_ pieteikums Nr.\_\_\_\_\_\_\_) un rezultātam (20\_\_.gada \_\_.\_\_\_\_\_\_ \_\_\_\_\_\_\_\_ Nr.\_\_\_\_\_\_), kā arī Līgumam, Specifikācijai (Līguma 1.pielikums) un Finanšu aprēķinam (Līguma 2.pielikums).

1.2. Darba apjoms ir noteikts Specifikācijā, kas ir Līguma 1.pielikumā.

1.3. Preces piegādes un Darba izpildes termiņš pilnā apjomā ir līdz **2020.gada 28.decembrim.**

**2. Līguma summa un norēķinu kārtība**

2.1. Līguma kopējā summa ir***\_\_\_\_\_\_\_\_\_* *EUR*** *(\_\_\_\_\_\_\_ euro \_\_ centi*) bez pievienotā vērtības nodokļa (turpmāk – PVN). PVN aprēķina atbilstoši darījuma brīdī spēkā esošo normatīvo aktu prasībām.

2.2. Līguma 2.1.punktā noteiktā līguma summa ir nemainīga visu Līguma darbības laiku.

2.3. Izvērsts Līguma summas aprēķins ietverts Līguma 2.pielikumā.

2.4. Līguma kopējā summā tiek iekļauti visi Izpildītāja izdevumi, kas saistīti ar Preces piegādi un Darbu izpildi, t.sk., Preces cena, videonovērošanas sistēmas 1 (viena) komplekta prototipa izstrādes un demonstrācijas izmaksas, Preces iekraušanas, transportēšanas līdz Preces piegādes vietai un pārkraušanas izmaksas, Preces uzstādīšanas izmaksas, programmatūras izstrādāšanas izmaksas, iekārtu kompleksā tehniskā atbalsta izmaksas, noteiktajos reakcijas laikos - bojājumu diagnosticēšanas, analīzes un novēršanas izmaksas, personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem,

2.5. Par piegādāto Preci un izpildītiem Darbiem Pasūtītājs samaksā Izpildītājam 50 % no līguma kopējas summas pēc 10 (desmit) videonovērošanas sistēmu komplektu uzstādīšanas un programmnodrošinājuma konfigurēšanas 15 (piecpadsmit) kalendāro dienu laikā pēc Izpildītāja rēķina saņemšanas, kuru Izpildītājs izraksta pamatojoties uz Darbu pieņemšanas - nodošanas aktu, kuru paraksta pušu atbildīgās personas. Atlikušo summu Pasūtītājs samaksā Izpildītājam pēc atlikušo 13 (trīspadsmit) videonovērošanas sistēmu komplektu uzstādīšanas un programmnodrošinājuma konfigurēšanas 15 (piecpadsmit) kalendāro dienu laikā pēc Izpildītāja rēķina saņemšanas, kuru Izpildītājs izraksta pamatojoties uz Darbu pieņemšanas - nodošanas aktu, kuru paraksta pušu atbildīgās personas.

2.6. Izpildītājs rēķinā norāda Pasūtītāja juridisko adresi un rekvizītus (sk. šī Līguma 10.sadaļu), kā arī Pasūtītāja piešķirto Līguma numuru un datumu.

2.7. Maksājums saskaņā ar šo Līgumu tiek veikts ar pārskaitījumu uz Izpildītāja Līgumā norādīto norēķinukontu, pamatojoties uz Izpildītāja iesniegto rēķinu.

2.8. Gadījumā, ja rēķins neatbilst spēkā esošo normatīvo aktu prasībām vai nav norādīts Pasūtītāja piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pasūtītājam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

**3. Preces piegādes un Darbu veikšanas nosacījumi**

3.1. Izpildītājs rakstiski vienojas ar Pasūtītāju par Preces piegādes laiku un daudzumu, kā arī uzstādīšanu pēc adreses:

3.1.1. Krustpils iela 24, Rīga, LV-1057, Latvija;

3.1.2. 2. Preču iela 14, Daugavpils, LV-5401, Latvija.

3.2. Preces pieņemšanai un Darbu izpildes kontrolei Izpildītājs nozīmē atbildīgās personas ar tiesībām parakstīt pavadzīmi un Darbu pieņemšanas - nodošanas aktu:

3.2.1. Līguma 3.1.1.punktā minētajā vietā – \_\_\_\_\_\_\_\_\_\_\_\_\_\_\_\_\_\_\_;

3.2.2. Līguma 3.1.2.punktā minētajā vietā – \_\_\_\_\_\_\_\_\_\_\_\_\_\_\_\_\_\_\_.

3.3. Izpildītājs saskaņo ar Līguma 3.2.punktā minētajām Izpildītāja atbildīgajām personām Preces daudzumu piegādei Līguma 3.1.punktā norādītājās vietās un nodrošina Preces izkraušanu Pasūtītāja atbildīgās personas norādītajā vietā.

3.4. Preci pieņem Pasūtītāja atbildīgā persona. Izpildītājs nodod Preci iepakotu, ar tehnisko dokumentāciju. Ja Preces pieņemšanas laikā Pasūtītāja atbildīgā persona konstatē Preces daudzuma vai kvalitātes neatbilstību (marķējums uz iepakojuma un/vai preces zīme neatbilst Līguma 1.1.punktā norādītajam), tā ir tiesīga atteikties parakstīt pavadzīmi. Nekvalitatīvās vai nepilnīgās Preces piegāde nav uzskatāma par Preces piegādi saskaņā ar Līguma noteikumiem. Līdz pavadzīmes abpusējai parakstīšanai Izpildītājs uzņemas visu risku saistībā ar Preci, tai skaitā risku par jebkādiem Preces bojājumiem un Preces nejaušu bojāeju.

3.5. Izpildītājs veic Darbus Pasūtītāja atbildīgās personas uzraudzībā.

3.6. Pasūtītājs pieņem no Izpildītāja veiktos Darbus, ja pēc Darbu izpildes Pasūtītāja videonovērošanas sistēma darbojās un nodrošina visas Līguma 1.pielikumā minētās funkcijas.

3.7. Ja Darbu izpildes laikā tiks konstatēts, ka Prece nav kvalitatīva, Izpildītājam ir pienākums par saviem līdzekļiem veikt nekvalitatīvas Preces nomaiņu pret kvalitatīvu Preci.

**4. Pušu saistības**

4.1. Izpildītājam ir pienākums:

4.1.1. piegādāt Preci Līgumā noteiktajā termiņā un vietā;

4.1.2. izstrādāt lokomotīves aprīkošanas Projektu;

4.1.3. izpildīt Darbus atbilstoši Projektam Līgumā noteiktajā termiņā un apjomā;

4.1.4. nodot Pasūtītājam Preces programmatūras nodrošinājumu;

4.1.5. veicot Darbus nodrošināt darba aizsardzības un ugunsdrošības noteikumu ievērošanu;

4.1.6. nodrošināt uzstādītās Preces kvalitatīvu darbību, veicot Darbus nepieļaut lokomotīvju aprīkojuma bojājumu.

4.2. Pasūtītājam ir pienākums:

4.2.1. saskaņot ar Izpildītāju Preces piegādes un Darbu izpildes termiņus;

4.2.2. nodrošināt Izpildītājam Darbu izpildes vietu un nosacījumus;

4.2.3. norēķināties ar Izpildītāju par piegādāto Preci un izpildīto Darbu Līguma 2.sadaļā noteiktajā apmērā un kārtībā.

4.3. Puses apliecina, ka tās ir informētas, ka vienas puses iesniegtos personas datus, ja tas nepieciešams Līguma izpildei drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

4.4. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.

4.5. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

4.6. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

4.7. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

**5. Kvalitāte, garantijas un atbildība**

5.1. Izpildītājs garantē, ka Prece ir jauna un kvalitatīva un apliecina, ka Precei piemīt visas nepieciešamās īpašības, kas noteiktas šāda veida izstrādājumiem.

5.2. Izpildītājs uzņemas atbildību par Preces un Darbu kvalitāti atbilstoši Civillikuma 1593., 1612.-1614. un 1620.panta nosacījumiem, Latvijas Republikas Komerclikuma 411.panta, kā arī citu normatīvo aktu noteikumiem.

5.3. Precei un Darbiem tiek noteikts garantijas termiņš \_\_\_\_\_\_\_\_ (*nosacījums: ne mazāk 24 (divdesmit četri*)) mēneši no Darbu pieņemšanas-nodošanas akta parakstīšanas un pieņemšanas ekspluatācijā dienas. Ja garantijas termiņa laikā, Pasūtītājs konstatē Preces kvalitātes neatbilstību un/vai Darbu izpildes trūkumus, Pasūtītājs nosūta Izpildītājam paziņojumu, norādot Preces vai Darbu kvalitātes neatbilstību un/vai trūkumus, to veidu un apmēru. Saņemot šādu paziņojumu, Izpildītājam ir pienākums ierasties Pasūtītāja norādītā vietā un termiņā, kas nevar būt ilgāks par 5 (piecām) darba dienām, un novērst atklātos trūkumus, vai vienoties ar Pasūtītāju par trūkumu novēršanas termiņu.

5.4. Ja Izpildītāja pārstāvis neierodas Pasūtītāja noteiktajā vietā un termiņā veikt Preces un/vai Darbu apskati, Pasūtītājs vienpusēji sastāda aktu par Preces un/vai Darbu kvalitātes neatbilstību un/vai trūkumiem, un uzskatāms, ka Izpildītājs piekrīt minētajam aktam.

5.5. Ja Izpildītājs Līgumā noteiktajā termiņā nav veicis Darbu pilnā apjomā, Pasūtītājs ir tiesīgs piemērot Izpildītājam līgumsodu 0,1% (nulle komats viena procenta) apmērā no savlaicīgi neizpildītas saistības par katru nokavēto attiecīgās saistības izpildes dienu, taču ne vairāk kā 10% (desmit procentus) no savlaicīgi neizpildītās saistības apmēra.

5.6. Ja Pasūtītājs Līgumā noteiktajā termiņā nesamaksā par Preci vai Darbu izpildi, Izpildītājs ir tiesīgs piemērot Pasūtītājam līgumsodu 0,1% (nulle komats viena procenta) no savlaicīgi nesamaksātās Līguma summas, par katru nokavēto dienu, taču ne vairāk kā 10% (desmit procentus) no savlaicīgi nesamaksātās Līguma summas.

5.7. Līgumsoda samaksa neatbrīvo Puses no Līguma izpildes pienākuma.

5.8. Puses tiek atbrīvotas par daļēju vai pilnīgu Līgumā paredzēto saistību neizpildi, ja tam par iemeslu bija nepārvaramas varas apstākļi, proti, apstākļi, kurus puses nevarēja ne paredzēt, ne novērst, rīkojoties ar pienācīgu rūpību. Puse ir tiesīga atsaukties uz šiem apstākļiem ar nosacījumu, ka var pierādīt, ka minētie apstākļi darbojās un tieši ietekmēja Līgumā paredzēto saistību izpildi. Šādā gadījumā, Līguma saistības izpildīšanas termiņš tiek pagarināts uz laiku, kamēr darbojas šie apstākļi vai to negatīvās sekas.

5.9. Puses nenes atbildību viena pret otru par saistību izpildes nokavējumu, ja Puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu COVID-19 vīrusa izplatības vai ar tā ierobežošanu saistīto pasākumu dēļ.  COVID-19 vīrusa ietekmētajai Pusei ir pienākums nekavējoties informēt par saistību izpildes nokavējuma apstākļiem. COVID-19 vīrusa ietekmētajai Pusei ir pienākums pēc otras Puses pieprasījuma pierādīt paziņojumā norādītos apstākļus, tajā skaitā to, ka saistību izpildes nokavējuma cēlonis ir COVID-19 vīruss un, ka tā ir rīkojusies ar atbilstošu profesionālo rūpību, lai novērstu saistību izpildes nokavējumu.

5.10. Puse, kura nevar izpildīt savas saistības sakarā ar nepārvaramas varas apstākļu iestāšanos, nekavējoties, bet ne vēlāk, ka 5 (piecu) kalendāra dienu laikā no šādu apstākļu iestāšanās brīža, rakstveidā paziņo par to otrai pusei, norādot saistības nepildīšanas, nokavēšanas vai nepienācīgās pildīšanas iemeslu, apstākļu rašanās laiku, to darbības un izbeigšanas iespējamo laiku, ja tādu var prognozēt. Faktus, kas ir norādīti ziņojumā, ir jāpierāda dokumentāli. Par nepārvaramas varas apstākļu iestāšanās pierādījumu atzīstamas izziņas un/vai citi dokumenti, kurus izdod attiecīgā Tirdzniecības - rūpniecības palāta vai cita kompetenta valsts iestāde.

5.11. Ja nepārvaramas varas apstākļi darbojās ilgāk par vienu mēnesi, jebkura puse ir tiesīga vienpusēji izbeigt Līgumu. Šādā gadījumā neviena no pusēm nav tiesīga pieprasīt no otras puses atlīdzināt zaudējumus, kas nodarīti nepārvaramas varas apstākļu darbības rezultātā.

5.12. Ja VID apturēs Izpildītāja saimniecisko darbību, Pasūtītājs ievēros likuma „Par nodokļiem un nodevām” 34.1pantā noteikto.

**6. Līguma darbības termiņš**

6.1. Līgums stājas spēkā ar tā parakstīšanas brīdi un ir spēkā līdz pušu saistību pilnīgai izpildei.

6.2. Līgumu var izbeigt, pusēm par to vienojoties rakstveidā.

6.3. Pasūtītājs var vienpusēji izbeigt Līgumu jebkurā no sekojošiem gadījumiem:

6.3.1. ja Izpildītājs bez rakstiskas saskaņošanas ar Pasūtītāju maina Līguma 2.pielikumā noteikto Preces un/vai Darbu cenu;

6.3.2. ja piegādātās Preces un/vai veikto Darbu kvalitāte neatbilst Līguma noteikumiem un ražotāja dokumentiem;

6.3.3. ja tiek kavēts Preces piegādes un/vai Darbu izpildes termiņš ilgāk par 20 (divdesmit) dienām;

6.3.4. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja saimnieciskā darbība;

6.3.5. ja Izpildītājs neiesniedz (neiemaksā) Līguma nodrošinājumu šajā Līgumā noteiktajā kārtībā;

6.3.6. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6.4. Ja Līgums tiek izbeigts saskaņā ar Līguma 6.3.punkta noteikumiem, Pasūtītājs nekavējoties par to nosūta Izpildītājam rakstisku paziņojumu pa pastu. Līgums tiek uzskatīts par izbeigtu Pasūtītāja paziņojumā noteiktajā termiņā, kas nevar būt īsāks par 7 (septiņām) kalendārajām dienām no paziņojuma nosūtīšanas dienas.

6.5. Izpildītājs ir tiesīgs izbeigt Līgumu, ja Pasūtītājs ir nokavējis Līguma summas apmaksu ilgāk par 20 (divdesmit) dienām. Šajā gadījumā Pasūtītājam ir pienākums, pēc Izpildītāja pieprasījuma, atgriezt Preci labā kvalitātē un bez bojājumiem, ar visu Izpildītāja iesniegto dokumentāciju.

**7. Līguma nodrošinājums**

7.1. Izpildītājs apņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma summas iemaksu - 5% (piecu procentu) apmērā no Līguma kopējās summas – \_\_\_\_\_\_\_\_\_\_\_\_\_ Pasūtītāja bankas kontā Nr.: LV49NDEA0000082999854, Luminor Bank AS Latvijas filiāle, bankas kods: NDEALV2X, maksājuma mērķī norādot: „Līguma Nr. , datumu un numuru”, atbilstoši Līguma 1.1.punktā minētās sarunu procedūras nolikuma nosacījumiem.

7.2. Pasūtītājs ir tiesīgs saņemt (vai ieturēt) Līguma nodrošinājumu jebkurā no sekojošiem gadījumiem:

7.2.1. pilnā apmērā – ja Līgums tiek izbeigts saskaņā ar Līguma 6.3.punktu (neatkarīgi no zaudējumu esamības);

7.2.2. pilnā apmērā – ja Izpildītājs atsakās no savu saistību izpildes (neatkarīgi no zaudējumu esamības);

7.2.3. Izpildītāja līgumsodu segšanai – līgumsodu summas apmērā;

7.2.4. Pasūtītāja zaudējumu, kas radušies šajā Līgumā noteikto Izpildītāja saistību neizpildes rezultātā, atlīdzināšanai – zaudējumu summas apmērā. Šajā gadījumā Pasūtītājs nosūta Izpildītājam zaudējumu aprēķinu.

7.3. Ja Pasūtītājs ir saņēmis (vai ieturējis) Līguma nodrošinājumu saskaņā ar Līguma 7.2.3.punktu, tad Līguma nodrošinājums saskaņā ar Līguma 7.2.1., 7.2.2. vai 7.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.

7.4. Ja Pasūtītājs ir saņēmis (vai ieturējis) Līguma nodrošinājumu saskaņā ar Līguma 7.2.1., 7.2.2. vai 7.2.4.punktu, tad Izpildītājs atlīdzina Pasūtītājam zaudējumus tādā apmērā, kas pārsniedz saskaņā ar Līguma 7.2.1., 7.2.2. vai 7.2.4.punktu saņemtās summas.

7.5. Ja Izpildītājs neiesniedz (vai neiemaksā) Līguma nodrošinājumu šajā Līgumā noteiktajā kārtībā, Pasūtītājs ir tiesīgs vienpusēji izbeigt Līgumu un pilnā apmērā saņemt Izpildītāja piedāvājuma nodrošinājumu, kas iesniegts (iemaksāts) saskaņā ar sarunu procedūras nolikumu. Piedāvājuma nodrošinājuma saņemšanai ir soda sankcijas raksturs un tā neatbrīvo Izpildītāju no Līguma izpildes un Līguma nodrošinājuma iesniegšanas pienākuma.

7.6. Līguma nodrošinājuma termiņš ir līdz Pušu saistību pilnīgai izpildei vai vismaz 30 (trīsdesmit) kalendārās dienas pēc Preces galīgās piegādes un uzstādīšanas brīža.

1. **Pušu biznesa ētikas pamatprincipi**

8.1. Izpildītājs, parakstot Līgumu, apliecina, ka ir iepazinies ar „Latvijas dzelzceļš” koncerna mājas lapā www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.

8.2. Izpildītājam ir pienākums nekavējoties informēt Pasūtītāju, izmantojot ziņošanas iespējas koncerna mājas lapā www.ldz.lv., ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet kļūst zināms, ka Izpildītājs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība ar Izpildītāja likumā noteiktajā kārtībā un apjomā.

8.3. Ja Izpildītāja rīcībā Līguma izpildes ietvaros nonāks informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS „Latvijas dzelzceļš” vai jebkādu citu personu interesēs, Izpildītājam ir pienākums par to nekavējoties informēt VAS „Latvijas dzelzceļš” Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS „Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

**9. Citi noteikumi**

9.1. Nevienai no pusēm nav tiesību ar Līgumu uzņemtās saistības nodot trešajai pusei bez otras puses rakstiskas piekrišanas. Līguma noteikumi, kā arī informācija, kas saistīta ar pušu sadarbību vai kas Izpildītāja rīcībā par Pasūtītāju nonākusi līguma izpildes rezultātā, uzskatāma par Pasūtītāja komercnoslēpumu, un tā bez iepriekšējas rakstiskas Pasūtītāja piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām. Saņemto Pasūtītāja komercnoslēpumu saturošo informāciju Izpildītājs apņemas izmantot vienīgi Līguma 1.1.punktā norādītajam mērķim un Līguma izpildei nepieciešamajā apjomā,, ievērojot Pasūtītāja komercintereses un šo konfidencialitātes pienākumu.

9.2. Visus strīdus un domstarpības, kas var rasties no Līguma vai sakarā ar Līgumu, risina pusēm vienojoties. Ja puses nepanāk šādu vienošanos, strīdu nodod izskatīšanai Latvijas Republikas tiesai pēc piekritības. No Līguma izrietošās saistības apspriežamas saskaņā ar Latvijas Republikas tiesību aktiem.

9.3. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma, vai atļauta saskaņā ar Līgumu, iesniedzama rakstveidā un tiks uzskatīta par iesniegtu, ja tā ir:

9.3.1. iesniegta personīgi vai to ir piegādājis kurjers vai piegādes pakalpojumu sniedzējs - faktiskās piegādes dienā, ko apliecina otras puses apstiprinājums par dokumenta saņemšanu;

9.3.2. nosūtīta ar ierakstītu sūtījumu uz otras puses adresi, kas norādīta Līguma rekvizītos – 7 (septītajā) dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;

9.3.3. nosūtīta pa e-pastu uz otras puses e-pasta adresi, kas norādīta Līguma rekvizītos - dienā, kad otra puse ir apstiprinājusi saņemšanu ar atbildes e-pastu.

9.4. Līguma 9.3.punktā minētajos gadījumos, ja dokumenti ir iesniegti dienā, kas nav darba diena vai pēc parastā darba laika, tie ir uzskatāmi par saņemtiem nākošajā darba dienā.

9.5. Ja kāds no Līguma noteikumiem zaudē juridisko spēku, tas neietekmē pārējo Līguma noteikumu spēkā esamību.

9.6. Ja kādai no pusēm mainās rekvizīti, tad tā nekavējoties rakstiski paziņo par to otrai pusei.

9.7. Līgumam ir divi pielikumi „Specifikācija” un „Finanšu aprēķins”, kas ir Līguma neatņemama sastāvdaļa. Līgums ir noformēts uz \_\_\_\_\_\_ (\_\_\_\_\_\_\_\_) lapām 2 (divos) eksemplāros ar vienādu juridisko spēku, katrai pusei pa vienam eksemplāram.

9.8. Visas izmaiņas Līgumā (izņemot Līguma 6.4.punktu) ir spēkā tikai pēc to abpusējas parakstīšanas, un tās kļūst par Līguma neatņemamu sastāvdaļu.

**10. Pušu rekvizīti un paraksti**

10.1. IZPILDĪTĀJS: \_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_”, vienotais reģ.Nr.: \_\_\_\_\_\_\_\_\_\_\_\_\_, PVN reģ.Nr.: \_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, norēķinu konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_, banka: \_\_\_\_\_\_\_\_\_\_\_\_\_, bankas kods: \_\_\_\_\_\_\_\_\_\_, tālr.: \_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_*.

10.2. PASŪTĪTĀJS: sabiedrība ar ierobežotu atbildību „LDZ CARGO”, vienotais reģ.Nr.: 40003788421, PVN reģ.Nr.: LV40003788421, juridiskā adrese: Dzirnavu iela 147 k-1, Rīgā, LV-1050, Latvija, norēķinu konta Nr.: LV49NDEA0000082999854, banka: Luminor Bank AS Latvijas filiālē, bankas kods: NDEALV2X, tālr.: 67234208, e-pasta adrese: [*cargo@ldz.lv*](mailto:cargo@ldz.lv).

|  |  |
| --- | --- |
| **IZPILDĪTĀJA VĀRDĀ:** | **PASŪTĪTĀJA VĀRDĀ:** |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |  |  |
| --- | --- | --- | --- | --- | --- | --- |
| 1.Pielikums  \_\_.\_\_.2020.līgumam Nr.\_\_\_\_\_\_\_\_\_\_\_ | | | |  | | |
|  | | | | | | |
|  |  | **sPECIFIKĀCIJA**  *(informācija tiks papildināta atbilstoši sarunu procedūras nolikuma 3.pielikumam* „*Tehniskā specifikācija”)* |  | |  |  |
|  |  | |  |  | | --- | --- | | **IZPILDĪTĀJA VĀRDĀ:** | **PASŪTĪTĀJA VĀRDĀ:** | |  |  | |  |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | |  |  |

|  |  |  |  |  |  |
| --- | --- | --- | --- | --- | --- |
| 2.Pielikums  \_\_.\_\_.2020.līgumam Nr.\_\_\_\_\_\_\_\_\_\_\_ | | | |  | |
|  | | | | | |
|  |  | **FINANŠU APRĒĶINS**  *(informācija tiks papildināta atbilstoši uzvarētāja iesniegtajam finanšu piedāvājumam)* |  | |
|  |  | |  |  | | --- | --- | | **IZPILDĪTĀJA VĀRDĀ:** | **PASŪTĪTĀJA VĀRDĀ:** | |  |  | |  |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | |

1. *Covid-19 vīrusa aizsardzības pasākumu ietvaros, ievērojot valsts kompetento institūciju rekomendācijas, lai ierobežotu slimības izplatību, minimizētu iespējamo koronvīrusa transportēšanu un inficēšanos, ar* ***2020.gada 1.aprīli*** *VAS „Latvijas dzelzceļš” organizēto iepirkuma procedūru piedāvājumu atvēršanas sēdes nav atklātas un piegādātāju pārstāvju dalība klātienē atvēršanas sēdēs līdz nākamajam paziņojumam tiek pārtraukta. Informācija par atvēršanas rezultātiem piedāvājumus iesniegušajiem piegādātājiem pēc pieprasījuma tiks nosūtīta 2 (divu) darba dienu laikā. Piedāvājumus iepirkumu procedūrās, ja tie netiek nosūtīti pa pastu vai kurjerpastu, var iesniegt nolikumā noteiktajā kārtībā, norādītajā adresē.* [↑](#footnote-ref-1)
2. *Covid-19 vīrusa aizsardzības pasākumu ietvaros, ievērojot valsts kompetento institūciju rekomendācijas, lai ierobežotu slimības izplatību, minimizētu iespējamo koronvīrusa transportēšanu un inficēšanos, ar* ***2020.gada 1.aprīli*** *VAS „Latvijas dzelzceļš” organizēto iepirkuma procedūru piedāvājumu atvēršanas sēdes nav atklātas un piegādātāju pārstāvju dalība klātienē atvēršanas sēdēs līdz nākamajam paziņojumam tiek pārtraukta. Informācija par atvēršanas rezultātiem piedāvājumus iesniegušajiem piegādātājiem pēc pieprasījuma tiks nosūtīta 2 (divu) darba dienu laikā. Piedāvājumus iepirkumu procedūrās, ja tie netiek nosūtīti pa pastu vai kurjerpastu, var iesniegt nolikumā noteiktajā kārtībā, norādītajā adresē.* [↑](#footnote-ref-2)
3. Papildus skat. nolikuma 1.10.2.punktu. [↑](#footnote-ref-3)
4. *Covid-19 vīrusa aizsardzības pasākumu ietvaros, ievērojot valsts kompetento institūciju rekomendācijas, lai ierobežotu slimības izplatību, minimizētu iespējamo koronvīrusa transportēšanu un inficēšanos, ar* ***2020.gada 1.aprīli*** *VAS „Latvijas dzelzceļš” organizēto iepirkuma procedūru piedāvājumu atvēršanas sēdes nav atklātas un piegādātāju pārstāvju dalība klātienē atvēršanas sēdēs līdz nākamajam paziņojumam tiek pārtraukta. Informācija par atvēršanas rezultātiem piedāvājumus iesniegušajiem piegādātājiem pēc pieprasījuma tiks nosūtīta 2 (divu) darba dienu laikā. Piedāvājumus iepirkumu procedūrās, ja tie netiek nosūtīti pa pastu vai kurjerpastu, var iesniegt nolikumā noteiktajā kārtībā, norādītajā adresē.* [↑](#footnote-ref-4)
5. ***Pasūtītājs pēc piedāvājumu atvēršanas var pieprasīt pretendentiem 1 (vienas) darba dienas laikā iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski.*** [↑](#footnote-ref-5)
6. *Pretendenti, kuri darbojas īsāku laika periodu nekā 3 (trīs) gadi, norāda informāciju atbilstoši saimnieciskās darbības periodam.* [↑](#footnote-ref-6)
7. *Informācija par vidējo finanšu apgrozījumu sniedzama par iepriekšējiem 3 (trīs) gadiem, par kuriem atbilstoši normatīvo aktu prasībām sagatavoti, apstiprināti un iesniegti konsolidētā gada pārskati Valsts ieņēmumu dienestam. Ja pretendenta saimnieciskās darbības periods ir īsāks nekā 3 (trīs) gadi, tad vidējam neto finanšu apgrozījumam jāatbilst nolikumā noteiktajai prasībai laika periodā atbilstoši saimnieciskās darbības periodam.* [↑](#footnote-ref-7)